CELEX: 31986R4064
Language: el
Date: 1986-12-22 00:00:00
Title: Κανονισμός (ΕΟΚ) αριθ. 4064/86 του Συμβουλίου της 22ας Δεκεμβρίου 1986 για την τροποποίηση του κανονισμού (ΕΟΚ) αριθ. 360/86 περί διατάξεων εφαρμογής ποσοτικών περιορισμών στον τομέα των προϊόντων αλιείας από το Βασίλειο της Ισπανίας και την Πορτογαλική Δημοκρατία

Avis juridique important

|

31986R4064

Κανονισμός (ΕΟΚ) αριθ. 4064/86 του Συμβουλίου της 22ας Δεκεμβρίου 1986 για την τροποποίηση του κανονισμού (ΕΟΚ) αριθ. 360/86 περί διατάξεων εφαρμογής ποσοτικών περιορισμών στον τομέα των προϊόντων αλιείας από το Βασίλειο της Ισπανίας και την Πορτογαλική Δημοκρατία  

Επίσημη Εφημερίδα αριθ. L 371 της 31/12/1986 σ. 0009

***** ΚΑΝΟΝΙΣΜΟΣ (ΕΟΚ) αριθ. 4064/86 ΤΟΥ ΣΥΜΒΟΥΛΙΟΥ  της 22ας Δεκεμβρίου 1986  για την τροποποίηση του κανονισμού (ΕΟΚ) αριθ. 360/86 περί διατάξεων εφαρμογής ποσοτικών περιορισμών στον τομέα των προϊόντων αλιείας από το Βασίλειο της Ισπανίας και την Πορτογαλική Δημοκρατία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως τα άρθρα 176 και 363,  την πρόταση της Επιτροπής,  Εκτιμώντας:  ότι η πράξη προσχώρησης προβλέπει τη διατήρηση, από το Βασίλειο της Ισπανίας και την Πορτογαλική Δημοκρατία κατά τη διάρκεια καθορισμένης περιόδου, ποσοτικών περιορισμών κατά την εισαγωγή ορισμένων προϊόντων αλιείας προέλευσης τρίτων χωρών·  ότι, δυνάμει του κανονισμού (ΕΟΚ) αριθ. 360/86 (1), κάθε εισαγωγή στην Ισπανία και την Πορτογαλία των σχετικών προϊόντων υπόκειται στην προσκόμιση πιστοποιητικού εισαγωγής το οποίο έχει εκδοθεί εκ των προτέρων από τον αρμόδιο οργανισμό του κράτους μέλους εισαγωγής·  ότι η πείρα που αποκτήθηκε από τους οργανισμούς αυτούς έδειξε ότι είναι σκόπιμο να γίνει αποδεκτός ένας ορισμένος βαθμός ανοχής όσον αφορά την ποσότητα των προϊόντων που εισάγονται σε σχέση με την ποσότητα που αναφέρεται στο πιστοποιητικό εισαγωγής · ότι πρέπει εξάλλου να προβλεφθεί για τα πιστοποιητικά αυτά περίοδος ισχύος καλύτερα προσαρμοσμένη στις διεθνείς εμπορικές συνήθειες· ότι ως εκ τούτου είναι απαραίτητο να τροποποιηθεί ο κανονισμός (ΕΟΚ) αριθ. 360/86,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 360/86 τροποποιείται ως εξής:  1. Στην παράγραφο 3, η αναφορά «παράγραφος 5» αντικαθίσταται από την αναφορά «παράγραφος 7».  2. Η παράγραφος 4 διαγράφεται.  3. Οι παράγραφοι 5 και 6 γίνονται αντίστοιχα παράγραφοι 7 και 8.  4. Μετά την παράγραφο 3 προστίθεται το ακόλουθο κείμενο:  «4. Όταν η εισαγόμενη ποσότητα υπερβαίνει το πολύ κατά 5 % την ποσότητα που αναφέρεται στο πιστοποιητικό, θεωρείται ότι έχει εισαχθεί δυνάμει του πιστοποιητικού.  5. Όταν η εισαγόμενη ποσότητα είναι κατώτερη το πολύ κατά 5 % από την ποσότητα που αναφέρεται στο πιστοποιητικό, θεωρείται ότι έχει τηρηθεί η υποχρέωση εισαγωγής.  6. Το πιστοποιητικό εισαγωγής ισχύει για ενενήντα ημέρες από την ημερομηνία έκδοσής του.»  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1986.  Για το Συμβούλιο  Ο Πρόεδρος  G. SHAW  (1) ΕΕ αριθ. L 43 της 20. 2. 1986, σ. 8.